text:
27/2015. (VI. 17.) OGY határozata a 2015−2020 közötti időszakra szóló Nemzeti Környezetvédelmi Programról.
1. Az Országgyűlés a környezet védelmének általános szabályairól szóló 1995. évi LIII. törvény 39. § b) pontja alapján
elfogadja a  2015−2020 közötti időszakra szóló Nemzeti Környezetvédelmi Programot e  határozat 1.  melléklete
szerint.
2. Az Országgyűlés felkéri a  Kormányt a  2015−2020 közötti időszakra szóló Nemzeti Környezetvédelmi Program
végrehajtására.
3. Az Országgyűlés visszavonja
a) a Nemzeti Környezetvédelmi Programról szóló 83/1997. (IX. 26.) OGY határozatot,
b) a 2003–2008 közötti időszakra szóló Nemzeti Környezetvédelmi Programról szóló 132/2003. (XII. 11.)
OGY határozatot és
c) a 2009–2014 közötti időszakra szóló Nemzeti Környezetvédelmi Programról szóló 96/2009. (XII. 9.)
OGY határozatot.
 4. Ez a határozat a közzétételét követő napon lép hatályba.
Kövér László s. k.,
az Országgyűlés elnöke


type: legislation

jurisdiction: Hungary

text:
1166/2015. (III. 24.) Korm. határozata létszámátadással összefüggően a Nemzeti Fejlesztési Minisztérium és a Nemzetgazdasági Minisztérium költségvetési fejezetek közötti előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (2) bekezdésében biztosított jogkörében eljárva
11  329  ezer forint tartós átcsoportosítását rendeli el a  Magyarország 2015.  évi központi költségvetéséről szóló
2014.  évi C.  törvény (a  továbbiakban: Kvtv.) 1.  melléklet XVII. Nemzeti Fejlesztési Minisztérium fejezet, 1. Nemzeti
Fejlesztési Minisztérium igazgatása cím terhére, a  Kvtv. 1.  melléklet XV. Nemzetgazdasági Minisztérium fejezet,
1. Nemzetgazdasági Minisztérium igazgatása cím javára az 1. melléklet szerint.
Felelős: nemzetgazdasági miniszter
nemzeti fejlesztési miniszter Határidő: e határozat közzétételét követő 10 munkanapon belül
Orbán Viktor s. k.,
 miniszterelnök


text:
24/2012. (III. 28.) OGY határozata a MALÉV Zrt. és a Budapest Airport Zrt. szocialisták és szabad demokraták általi privatizációjának körülményeit, továbbá a MALÉV Zrt. visszaállamosításának folyamatát, valamint jelenlegi fizetésképtelenségét és felszámolását előidéző, 2002–2010 között meghozott intézkedéseket, illetve az ebben az időszakban felmerülő döntéshozói felelősség kérdéskörét vizsgáló bizottság tisztségviselőinek és tagjainak megválasztásáról.
1. A MALÉV Zrt. és a Budapest Airport Zrt. szocialisták és szabad demokraták általi privatizációjának körülményeit,
továbbá a MALÉV Zrt. visszaállamosításának folyamatát, valamint jelenlegi fizetésképtelenségét és felszámolását
előidéző, 2002–2010 között meghozott intézkedéseket, illetve az ebben az időszakban felmerülő döntéshozói
felelősség kérdéskörét vizsgáló bizottság felállításáról szóló 19/2012. (III. 14.) OGY határozat 5–6. pontja alapján az
Országgyűlés a vizsgálóbizottság tisztségviselőinek és tagjainak a következőket választja meg:
Elnök: dr. Varga István (Fidesz) Alelnök: dr. Veres János (MSZP)
Tagjai: dr. Bácskai János (Fidesz) dr. Gruber Attila (Fidesz)
Riz Levente (Fidesz) dr. Aradszki András (KDNP) dr. Józsa István (MSZP)
A határozatot az Országgyűlés a 2012. március 26-i ülésnapján fogadta el.
A határozatot az Országgyűlés a 2012. március 26-i ülésnapján fogadta el.
Bertha Szilvia (Jobbik) Volner János (Jobbik) Ertsey Katalin (LMP)
2. E határozat elfogadásakor lép hatályba. Kövér László s. k.,
az Országgyűlés elnöke


text:
2001/2013. (XII. 29.) Korm. határozata Szentjakabfa Község Önkormányzata feladatainak támogatása érdekében a IX. Helyi önkormányzatok támogatásai fejezeten belüli előirányzat-átcsoportosításról.
A Kormány
 1. az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva
a) elrendeli a Magyarország 2013. évi központi költségvetéséről szóló 2012. évi CCIV. törvény (a továbbiakban:
Kvtv.) 1.  melléklet IX. Helyi önkormányzatok támogatásai fejezet címrendjének a  35. Szentjakabfa Község
Önkormányzatának támogatása címmel történő kiegészítését;
Felelős: nemzetgazdasági miniszter
 belügyminiszter
Határidő: azonnal
b) elrendeli Szentjakabfa Község Önkormányzata feladatainak támogatása érdekében 6,0 millió forint
egyszeri átcsoportosítását a  Kvtv. 1.  melléklet IX. Helyi önkormányzatok támogatásai fejezet, 3. A  helyi
önkormányzatok kiegészítő támogatásai cím terhére, a  Kvtv. 1.  melléklet IX. Helyi önkormányzatok
támogatásai fejezet, 35. Szentjakabfa Község Önkormányzatának támogatása cím javára az  1.  melléklet
szerint;
Felelős: nemzetgazdasági miniszter
 belügyminiszter
Határidő: azonnal
2. egyetért azzal, hogy a  belügyminiszter a  Kvtv. helyi önkormányzatok támogatásait tartalmazó költségvetési
fejezetéből Szentjakabfa Község Önkormányzatának támogatása érdekében nyújtandó támogatás felhasználásának
és elszámolásának feltételeiről támogatási megállapodást köt Szentjakabfa Község Önkormányzatával,
3. egyetért azzal, hogy a  belügyminiszter a  támogatást utólagos, legkésőbb 2014. december 31-éig történő
elszámolási kötelezettséggel folyósítsa Szentjakabfa Község Önkormányzata számára.
Orbán Viktor s. k.,
 miniszterelnök


text:
1521/2017. (VIII. 14.) Korm. határozata a Lovas-terápiás Központ és országos szolgáltatási hálózat kialakításának támogatásáról.
A Kormány
 1. a Kincsem Nemzeti Lovas Programban meghatározott célokkal összhangban egyetért a  hátrányos helyzetű,
fogyatékkal élő gyermekek, fiatal felnőttek számára preventív, hiánypótló egészségfejlesztő célú Lovas-terápiás
Központ és országos szolgáltatási hálózat létrehozásának (a továbbiakban: fejlesztési program) szükségességével;
2. felhívja az emberi erőforrások miniszterét, hogy készítsen előterjesztést a Kormány részére a Lovas-terápiás Központ
és országos szolgáltatási hálózat kialakításához szükséges beruházáshoz kapcsolódó feladatokról, valamint
a beruházás részletes költség- és ütemtervéről;
Felelős: emberi erőforrások minisztere
Határidő: 2017. október 31.
3. felhívja az érintett minisztereket, hogy gondoskodjanak a 2. pont szerinti beruházáshoz kapcsolódó kiviteli tervek
elkészítéséhez szükséges forrás biztosításáról;
Felelős: nemzeti fejlesztési miniszter
Határidő: 2017. október 31.
4. egyetért azzal, hogy a  fejlesztési program keretében Fóton, a  Nemzetközi Gyermekmentő Szolgálat Magyar
Egyesület (a  továbbiakban: NGYSZ) által használt területeken valósuljon meg a  Lovas-terápiás Központ, és
felhívja a  nemzeti fejlesztési minisztert és a  földművelésügyi minisztert, hogy a  Miniszterelnökséget vezető
miniszter bevonásával vizsgálják meg a  beruházással érintett területek NGYSZ részére történő átadásának
lehetőségét, valamint tegyenek javaslatot az ehhez szükséges intézkedésekre a beruházással érintett földrészletek
vonatkozásában.
Felelős: nemzeti fejlesztési miniszter
földművelésügyi miniszter
Miniszterelnökséget vezető miniszter
Határidő: azonnal Dr. Semjén Zsolt s. k.,
 miniszterelnök-helyettes